钦定古今图书集成/理学汇编/经籍典/第084卷 > 王申子周易辑说 > 《问成卦之主》
## 钦定古今图书集成/理学汇编/经籍典/第084卷 > 王申子周易辑说 > 《问成卦之主》

或问曰：“子于六十四卦，专论成卦之主，何也？”曰：“先天
八卦，后天重为六十四卦，先天后天皆以乾坤为首。
盖世间物物自天地生，故圣人设卦，卦自乾坤出。干
坤二体之变，即成卦之主。文王主之以成卦体，周公
主之以取爻义，夫子亦主之以为《彖传》。故圣人所系
卦辞爻辞，无一字不在六画上取来。”而诸贤之说则
曰：“《易》者，变易也，变易以从道也。”以为系《易》之辞，圣人
但据理而言，多是设辞，多是泛说。果尔，则是圣人率
己意以系《易》而可乎？然愚所谓成卦之主，有以二体
取者，有互全体取者，有通六爻取者，有专取上爻者，
有不取上爻者，然各主之以成卦则一也。